laion/Wikipedia-Exotic huggingface dataset:
בית ברלין-פסובסקי

בית ברלין–פסובסקי או בית התאומים הוא מבנה ידוע בתל אביב הבנוי בסגנון האקלקטי השוכן בפינת הרחובות מזא"ה ושטראוס, בלב תל אביב. הבניין תוכנן על ידי משרד ברלין–פסובסקי (האדריכל יוסף ברלין והמהנדס ריכרד פָּסוֹבסקי) כבית מגורים. הקמת הבניין הושלמה בשנת 1922 כמבנה חד-קומתי. בשנת 1925 נוספו לבניין שתי קומות נוספות, וכן חדרים על הגג, והוא קיבל את צורתו הנוכחית כבית תאומים סימטרי שקשת מונומנטלית מחברת בין שני אגפיו. הבניין שימש בין היתר כבית הספר הראשון לאדריכלות בתל אביב, אך פעל ככזה שנה אחת בלבד. בשנות ה-50 פעל הבניין כחלק מבית החולים הדסה הסמוך. לאחר הזנחה של שנים רבות, עבר הבניין שיפוץ נרחב בשנים 2003-2002 בתכנון אדריכל אמנון בר אור, כחלק מפרויקט "רובע לב העיר" שכולל גם מגדל מגורים מפואר ומבנים נוספים לצדו. שיפוץ הבניין היה אחד מהתנאים שנדרשו יזמי רובע לב העיר למלא בתמורה לאישור אחוזי בנייה חריגים, והוא נועד לשמש ספרייה עירונית. תוכנית הקמת הספרייה בבניין לא מומשה, והמבנה המשופץ בעל החזות המרשימה נותר ריק. באוקטובר 2010 עברה למבנה גלריה שלוש, ששכרה שטח של 600 מ"ר, בארבע קומות (עד אז פעלה הגלריה בחלל ששכן ברחוב חיסין בעיר). הגלריה פעלה בבניין עד לשנת 2020. כמו כן נפתח בבניין סניף של חנות הספרים "תולעת ספרים", שבה ששולב גם בית קפה. בשנת 2011 נחנך בחציו השני של הבניין "בית הצעירים" של עיריית תל אביב. בבניין יש חלל עבודה ואולמות פתוחים לפעילויות שונות חברתיות ואמנותיות. בבניין גם מוצעים שירותי ייעוץ, כמו ייעוץ לשוכרי דירות. מדיה וקבצים בנושא בית ברלין-פסובסקי בוויקישיתוף נועם דביר, עכבר העיר אונליין, בית התאומים בתל אביב יוצע להשכרה, באתר הארץ, 21 ביוני 2009 דניאל ראוכוורגר, עכבר העיר אונליין, חדשות האמנות, באתר הארץ, 13 באוקטובר 2010 שני רחל פומס, מבעד למראה: סיפורו בן מאה השנים של "בית התאומים" בתל אביב, באתר ynet, 8 ביוני 2022 נועם דביר, עכבר העיר אונליין, בית התאומים בתל אביב יוצע להשכרה, באתר הארץ, 21 ביוני 2009
חדשות BBC בעשר

חדשות BBC בעשר (BBC News at Ten או בשם הרשמי: BBC Ten O'Clock News) היא תוכנית הדגל של חדשות הערב עבור ערוצי הטלוויזיה הבריטיים BBC One ו-BBC News. את התוכנית מגישים יו אדוארדס ופיונה ברוס. התוכנית משודרת מדי יום בשעה 22:00 ב-BBC One. התוכנית כוללת שלושים דקות של חדשות מבריטניה וכן חדשות בינלאומיות כאשר ניתן להן דגש רב. כמו כן, היא כוללת כ-10 דקות מערוצי ה-BBC האזוריים בבריטניה. "חדשות BBC בעשר" הושקה ב-16 באוקטובר 2000, והחליפה את התוכנית "BBC Nine O'Clock News", שעלתה לאוויר כבר ב-14 בספטמבר 1970. המגישים בהשקה שלה היו מייקל בורק ופיטר סיסונס. המעבר לשעה 22:00 היה תגובת נגד להחלטה השנויה במחלוקת של "חדשות ITV", אשר שידרו מגזין חדשות של 20 דקות בשעה 22:00 ב-22 בינואר 2001, תוך כדי התנגשות חזיתית עם ה-BBC. אולם, לבסוף הפכה "חדשות BBC בעשר" לתוכנית הפופולרית יותר. המגזין של ITV נפגע כתוצאה מתזמון לקוי, וב-2 בפברואר 2004 הועבר לשעה 22:30. בשנת 2008, ITV החזירו את "News at Ten" אשר נותר לשמש כמתחרה העיקרי של ה-BBC. בורק וסיסונס עזבו את ה-BBC Ten O'Clock News ב-19 בינואר 2003 כדי לפנות מקום למציגים יו אדוארדס ופיונה ברוס. כדי לסמן את זה תחלופת המגישים, ב-20 ינואר 2003 בו אדוארדס וברוס התחילו להגיש נעשה עיצוב מחדש של אולפן החדשות. ב-21 באפריל 2008 עברה התוכנית, יחד עם שאר חדשות ה-BBC, רענון ושינוי חזותי ועברה לאולפן משופץ (N6). כמו כן, גם שונה שם התוכנית ל-"BBC News at Ten". חדשות ה-BBC בעשר נבחרו לתוכנית החדשות של השנה בפרסי העיתונאות והטלוויזיה המלכותי (RTS) לשנת 2005, 2009 ו-2010. התוכנית, יחד עם ערוץ BBC News, עברה לבית השידור והחלה לשדר ב-High Definition ב-18 במרץ 2013. לאחר חמישה חודשי ניסוי לקראת הבחירות הכלליות בבריטניה (2015), הוכרז כי '"BBC News at Ten" תוארך באופן קבוע בעשר דקות בין הימים שני וחמישי, מינואר 2016. אתר האינטרנט הרשמי של חדשות BBC בעשר (באנגלית) "חדשות BBC בעשר", במסד הנתונים הקולנועיים IMDb (באנגלית) Fitzwalter, Raymond (1 בינואר 2008). "The Dream That Died: The Rise and Fall of ITV". Troubador Publishing. {{cite web}}: (עזרה) "BBC News' television output moves to new studios at Broadcasting House". BBC. 2013-03-18. נבדק ב-2013-03-18. "BBC News at Ten to extend by 10 minutes". BBC. 2015-12-10. נבדק ב-2015-12-11.
שברולט סלבריטי

שברולט סלבריטי (באנגלית: Chevrolet Celebrity) היא מכונית משפחתית גדולה מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס אשר יוצרה בארצות הברית, קנדה, ארגנטינה, קולומביה, מקסיקו וונצואלה בין השנים 1981–1990 (משנת המודל 1982). 4 דלתות - סדאן. 2 דלתות - קופה. 5 דלתות - סטיישן. 92,330 יחידות (שנת הדגם 1982). 139,829 יחידות (שנת הדגם 1983). 309,288 יחידות (שנת הדגם 1984). 354,832 יחידות (שנת הדגם 1985). 404,883 יחידות (שנת הדגם 1986). 362,524 יחידות (שנת הדגם 1987). 258,456 יחידות (שנת הדגם 1988). 201,661 יחידות (שנת הדגם 1989). "שברולט סלבריטי" "שברולט סלבריטי", שנת 1986 "שברולט סלבריטי", שנת 1986 "שברולט סלבריטי" "שברולט סלבריטי", שנת 1988 "שברולט סלבריטי" "שברולט סלבריטי" "שברולט סלבריטי", שנת 1984, דגם קופה "שברולט סלבריטי", דגם קופה "שברולט סלבריטי" - סטיישן "שברולט סלבריטי" - סטיישן "שברולט סלבריטי" - סטיישן שברולט מדיה וקבצים בנושא שברולט סלבריטי בוויקישיתוף שברולט סלבריטי, סרטון באתר יוטיוב "שברולט סלבריטי" howstuffworks.com/chevrolet-celebrity2 James Flammang, Ron Kowalke, Standard Catalog of American Cars 1976-1999, Krause Publications, 1999, ISBN 0-87341-755-0. "שברולט סלבריטי" - תמונות cargurus.com/Cars/Chevrolet-Celebrity-Overview
פטין מולא

פטין מולא (בערבית: فطين ملا; נולד ב-15 ביוני 1960) הוא פוליטיקאי דרוזי-ישראלי שכיהן בעבר כחבר הכנסת מטעם הליכוד. מולא נולד בכפר ירכא, למשפחה דרוזית. למד בתיכון שבכפר, והתגייס לגדוד חרב בצה"ל. סיים בהצלחה קורס קצינים, ושימש בתפקידים שונים בחיל השלישות. בתפקידו האחרון בצה"ל היה קצין נפגעים בפיקוד הצפון, בדרגת סגן אלוף. הוא בעל תואר ראשון כללי מאוניברסיטת חיפה. לאחר סיום שירותו הצבאי החל לעבוד בביטוח לאומי, תפקיד בו שימש עד להשבעתו כחבר הכנסת העשרים ואחת. בשנת 2015, בבחירות לכנסת העשרים, התמודד למשבצת המיעוטים בליכוד, אך הפסיד לאיוב קרא. בבחירות לכנסת העשרים ואחת, נקבע שבמשבצת זו לא ישוריין מועמד שכיהן כחבר הכנסת, מה שמנע מאיוב קרא להתמודד. מולא זכה, שובץ במקום ה-32, והתקדם למקום ה-31 ברשימה לאחר שפנחס עידן התפטר ממנה, וכך נכנס לשרת בכנסת. לקראת הבחירות לכנסת ה-22 הוצב במקום ה-33 ברשימת "הליכוד", אך מכיוון שהמפלגה זכתה רק ב-32 מנדטים הוא לא חזר לכנסת. בבחירות לכנסת העשרים ושלוש שמר על מקומו ונבחר לכנסת, לאחר שמפלגת הליכוד זכתה ב-36 מנדטים. בפברואר 2021 פורסם בידיעות אחרונות כי מולא ביקש מבכירים באש"ף שיביעו תמיכה שקטה בראש הממשלה בנימין נתניהו בבחירות לכנסת ה-24. לקראת הבחירות לכנסת ה-24 הוצב במקום ה-29 ברשימת "הליכוד", נבחר לכנסת לאחר שהמפלגה זכתה ב־30 מנדטים, ונמנה בה, ככל חברי מפלגתו, עם האופוזיציה. באוגוסט 2021 נמנה עם העותרים לבג"ץ נגד החלטת הכנסת ה-24 על הרכב ועדותיה. לקראת בחירות לכנסת ה-25, ביקש להתמודד שוב על משבצת המיעוטים בליכוד אך בית הדין של הליכוד פסל את התמודדות של מולא במשבצת זו והוא נאלץ להתמודד ברשימה הארצית. בבחירות המקדימות לא הצליח להגיע למקום ריאלי. מולא מתגורר בירכא. הוא נשוי ואב לשלושה. פטין מולא, באתר הכנסת פטין מולא, ברשת החברתית פייסבוק פטין מולא, ברשת החברתית אקס (טוויטר) פטין מולא, ביישום טלגרם פטין מולא, ברשת החברתית אינסטגרם פטין מולא, באתר כנסת פתוחה פטין מולא, באתר ערוץ הכנסת תעשו היכרות עם פטין מולא, פורטל הכרמל יואב איתיאל‏, קצין הנפגעים שחולם לעזור לנכים: מועמד הליכוד שיחליף את איוב קרא, באתר וואלה, 7 בפברואר 2019 פטין מולא המועמד למשבצת המיעוטים: מברך על ההחלטה שעושה צדק במגזר, באתר ליכודניק, 8 בינואר 2019 אליאור לוי, סגן שר מהליכוד ניהל מגעים חשאיים עם גורמים פלסטינים לגבי תמיכה שקטה בנתניהו, באתר ynet, 22 בפברואר 2021 משה גורלי, גם מתמטיקה היא פוליטיקה, באתר כלכליסט, 10 באוגוסט 2021 אנה ברסקי, ‏מכה לאחד המתמודדים: בית הדין של הליכוד בהחלטה דרמטית נוספת, באתר מעריב אונליין, 25 ביולי 2022 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
אמית (פירושונים)

האם התכוונתם ל... אמי"ת – רשת חינוך ישראלית אמית (חברה) – חברה ישראלית שעסקה בפיתוח מזל"טים אמית ארין – סוג של דג יאירה אמית – חוקרת מקרא ישראלית נעמה אמית – שחקנית תיאטרון, טלוויזיה וקולנוע ישראלית רפי אמית – שחקן פוקר ישראלי אמת עמית
גביע המדינה בכדורסל 1996/1997

גביע המדינה בכדורסל לעונת 1996/1997 היא התחרות ה-37 מאז היווסדו של המפעל. הפועל ירושלים זכתה בגביע המדינה השני בתולדותיה, לאחר ניצחון בגמר על מכבי תל אביב. הפועל ירושלים, תחת המאמן גדי קידר, זכתה בגביע המדינה השני בתולדותיה והשני ברציפות. אלישע שוחט, ספר הכדורסל הישראלי, עמודים 374-377 גמר גביע המדינה 1997, הפועל ירושלים - מכבי תל אביב 82:89, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
אזור הצפון (קמרון)

אזור הצפון (בצרפתית: Région du Nord) הוא אזור בקמרון. באזור מתגוררים 2,442,578 תושבים (נכון ל-2015). בירת האזור היא גארואה. הצמחייה השולטת באזור היא הסוואנה, שני נהרות מנקזים את האזור: הבנואה והפארו. באזור זה יש 3 פארקים לאומיים - Bénoué, Faro ו-Bouba Ndjidda. עולם החי מתאפיין בבעלי חיים כמו האיילים, האריה, הפנתר, תאו אפריקני והבבון. 50 ק"מ דרומית לגארואה, נמצא הסכר ההידרו-אלקטרי "לגדו" שנבנה על אגם לגדו בשנים 1978–1984 על ידי הקמרונים בעזרת מהנדסים ועובדים סיניים. מבחינה מנהלית אזור הצפון מחולק ל-4 נפות. מדיה וקבצים בנושא אזור הצפון בוויקישיתוף Région du Nord, Visiter le Cameroun ערך זה הוא קצרמר בנושא גאוגרפיה של קמרון. אתם מוזמנים לתרום לוויקיפדיה ולהרחיב אותו.
טיטאנומירמה

טיטאנומירמה (שם מדעי: Titanomyrma; מילולית: "Titan" – טיטאן, "Myrmex" – נמלה, כלומר "נמלה טיטאנית") היא סוג של נמלה פרהיסטורית מתקופת האאוקן שבעידן הקנוזואיקון אשר נחשבת לנמלה הגדולה ביותר מעולם. בעבר נחשבו לחלק מהסוג הנכחד פורמיקיום, עד ל-2011 אז הופרדו לסוג עצמאי. מאובניהם השתמרו בתוך סלעים. נמלה זו הייתה גדולה יותר מכל שאר הנמלים. בעוד הגדולות שבנמלים המודרניות, מלכות של נמלי כידן, מגיעות לאורך חמישה סנטימטרים, הגיעו הזכרים בסוג נמלה זה לאורך שלושה סנטימטרים, והמלכה לאורך שישה סנטימטרים ולמוטת כנפיים באורך 15 סנטימטרים. המאובנים היו בעלי בטן עגלגלה ומובלטת. נמלים אלה היו אולי בעלי חומצה פורמית אותה פלטו לצורך הגנה והיו כנראה קרובים לנמלי הגדוד, כך שהם ניזונו בעיקר מציד ופשיטה ברחבי היערות על טרף הגדול מהם. נמלים אלה היו הנמלים הגדולות הראשונות שנמצאו באמריקה הצפונית, וייתכן שהועברו ליבשת מאירופה באמצעות גשרים או על צמחים נסחפים. התאוריה בה הנמלים הגיעו מאמריקה הצפונית לאירופה, שהייתה קרה יותר, נשללה. Titanomyrma lubei – נמצאה ב-2011 בתצורת הנהר גרין, ליד הנהר גרין שבויומינג Titanomyrma gigantea – נמצאה ב-1986 ליד העיירה מסל, בקרבת פרנקפורט שבגרמניה Titanomyrma simillima – נמצאה ב-1986 ליד העיירה מסל, בקרבת פרנקפורט שבגרמניה מדיה וקבצים בנושא טיטאנומירמה בוויקישיתוף טיטאנומירמה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
היכל התהילה של כדורסל המכללות

היכל התהילה הלאומי של כדורסל המכללות (באנגלית: National Collegiate Basketball Hall of Fame) הוא היכל תהילה ומוזיאון הממוקם בעיר קנזס סיטי שבמיזורי, ארצות הברית. היכל זה הוא משלים להיכל התהילה של הכדורסל, ומונצחים בו אישים שתרמו באופן משמעותי לליגות כדורסל המכללות בארצות הברית. ההיכל נחנך בשנת 2006, וב-17 בנובמבר נערך בו טקס ההנצחה הראשון. בטקס זה הוצגו 172 כדורסלני עבר, מאמנים ותורמים אחרים כחלק מהמחזור המייסד של היכל התהילה. אוסקר רוברטסון, ביל ראסל, דין סמית', ג'ון וודן, ומשפחתו של ג'יימס נייסמית' נבחרו לייצג את המחזור כולו בטקס ההנצחה. מאז שנת 2007 נוספים להיכל מדי שנה בין שישה לעשרה חברים חדשים. עד מחזור 2020 (כולל), הוצגו בהיכל התהילה בסך הכול 156 כדורסלנים, 84 מאמנים, 33 "תורמים" ו-4 קבוצות. היכל התהילה של כדורסל הנשים מדיה וקבצים בנושא היכל התהילה של כדורסל המכללות בוויקישיתוף אתר האינטרנט הרשמי של היכל התהילה של כדורסל המכללות היכל התהילה מציג את המחזור המייסד, באתר ארגון מאמני הכדורסל האמריקאי, 18 בנובמבר 2006 רשימת חברי היכל התהילה, באתר הרשמי
יוניקה מינונה

יוניקה מינונה (ברומנית: Ionică Minune; ‏נולד ב-13 בפברואר 1959) הוא שם הבמה של האקורדיוניסט הרומני אנה גאורגה (Ene Gheorghe), שכונה גם "מלך האקורדיוניסטים". אנה גאורגה נולד בכפר פייטרוסו, במועצה קוסטשט, במחוז בוזאו, במשפחה של צוענים מוזיקנטים. לסב של אנה גאורגה, הקובזר יון פטריקה (Ion Petrică), היו 11 בנים וכולם היו לאוטארים. כבר בגיל ארבע, בהדרכת אביו, התחיל גאורגה לנגן באקורדיון. אנה גאורגה למד בבית הספר והיה תלמיד טוב, ששאף להיות שוטר, אולם אביו חלה ומת, והוא נאלץ בנסיבות אלה לצאת לעבוד כאקורדיוניסט, כדי לעזור בכלכלת המשפחה. בגיל 17 התחתן ועבר עם רעייתו לבוקרשט. הוא קיבל את כינויו, יוניקה מינונה (מינונה ברומנית פירושו "פלא") מחברו, נגן הצימבלום טוני יורדקה, שהתפעל מנגינתו, ונהג להציגו בשם זה בפני הציבור. מינונה התפרנס היטב מנגינתו ולדבריו הרוויח יותר מזמרים והיה מקבל עבור ערב אחד יותר משכר חודשי של מנהל בית חרושת. מ-1979 התחיל להופיע גם מחוץ לרומניה, בצרפת, בספרד, באיטליה, ביפן, בגרמניה ואפילו במלזיה. בתחילת שנות התשעים של המאה העשרים עבר מינונה להתגורר בצרפת ואפילו קיבל אזרחות צרפתית. בתקופה זו המציא את הסגנון המוזיקלי jazz manouche. ב-2006 שב והתיישב ברומניה. מינונה חסר השכלה מוזיקלית מסודרת ואינו יודע לקרוא תווים. הוא אוהב בעלי חיים ומגדל כלבים וחתולים. מינונה אוהב ביגוד והנעלה איכותיים, של יצרנים מפורסמים ויש לו יותר מ-300 חליפות. פעם ייבא מיפן 2,5 טונות של בגדים ונעליים לצרכיו האישיים. יש לו גם מבחר גדול של שעוני יד, צמידים, מצתים, שרשראות וטבעות. יוניקה מינונה, סרטונים בערוץ היוטיוב יוניקה מינונה, באתר ספוטיפיי יוניקה מינונה, באתר Discogs (באנגלית) Ionica Minune (ברומנית) Un magnific al acordeonului: IONICĂ MINUNE - "O părticică din Ţara Românească" (ברומנית) Acordeonistul Ionică Minune va avea propriul festival. Românul a cântat pentru președinții Franței și Americii (ברומנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרוטוקול אי הכללת רובוטים

פרוטוקול אי הכללת רובוטים או robots.txt הוא מוסכמה המאפשרת למנהל אתר אינטרנט (Webmaster) להגדיר כיצד יסרק האתר על ידי מנועי חיפוש ובוטים אחרים המצייתים לפרוטוקול. הגדרה זו מתבצעת באמצעות קובץ בשם robots.txt המכיל תחביר מיוחד ונמצא בספריית השורש (root) של האתר. פרוטוקול זה משמש בעיקר להסתרה של חלקים מסוימים באתר ממנועי חיפוש. על ידי שימוש בפרוטוקול זה אפשר להורות למנועי חיפוש לא לאנדקס דפים מסוימים באתר. Google Dorking Security.txt מדיה וקבצים בנושא פרוטוקול אי הכללת רובוטים בוויקישיתוף אתר האינטרנט הרשמי של פרוטוקול אי הכללת רובוטים (באנגלית) קובץ robots.txt של ויקיפדיה העברית מה זה קובץ robot.txt ומה השימוש הנכון עבורו? באתר ZEFO ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מאסל שולס

מאסל שולס (באנגלית: Muscle Shoals) היא העיר הגדולה ביותר במחוז קולברט במדינת אלבמה בארצות הברית, והעיר השנייה בגודלה באזור המטרופוליטני פלורנס–מאסל שולס, המתפרס על הפינה הצפון-מערבית של אלבמה, אחרי פלורנס. בעיר מתגוררים כ-14 אלף תושבים (הערכה ל-2017). העיר שוכנת על הגדה הדרומית של נהר טנסי בצמידות לאגם וילסון המלאכותי שנסכר על ידי סכר וילסון. העיר משתרעת על שטח של כ-43 קמ"ר. האזור בו שוכנת העיר היה חלק מאדמות שבט הצ'רוקי עוד במאה ה-17. לאחר הקמת ארצות הברית התפצלה מהצ'רוקי קבוצה שכונתה צ'יקמאוגה (אנ') אשר התנגדה לאמריקאים שניסו ליישב את האזור, וכמו כן ישבו באזור בני שבט הקריק (אנ') שגם נודעו בעוינות לאמריקאים. ב-1790 הממשל האמריקאי שלח לאזור משלחת במטרה להקים מבצר ותחנת מסחר, אך היא כמעט הושמדה על ידי הילידים והתוכנית בוטלה. האמריקאים שרצו להתיישב בשטחים לא ויתרו ובסופו של דבר האזור סופח לארצות הברית בעקבות מלחמת 1812 והילידים גורשו כעבור כ-20 שנים טריטוריה האינדיאנית. האזור היה חקלאי וכפרי בעיקרו עד מלחמת העולם הראשונה. באותן שנים נשיא ארצות הברית וודרו וילסון הורה להקים את סכר הידרואלקטרי במטרה ליצור מפעלים לעיבוד אמוניום חנקתי, שנדרש להכנת תחמושת, אך בסופו של דבר המפעלים נפתחו רק לאחר סיום המלחמה ובניית הסכר הושלמה סופית רק ב-1924. התעשיין הנרי פורד הציע לקנות מהממשל את הסכר ואת המפעלים במטרה להקים מפעלים גדולים לייצור כלי רכב וביחד איתם יישוב גדול, אך הצעתו נדחתה בקונגרס של ארצות הברית. עם זאת, ההצעה ייצרה התעניינות באזור והעיר הוקמה באופן רשמי ב-24 באפריל 1923. הקמת רשות עמק טנסי כעשור לאחר מכן תרמה לפיתוח האזור והמפעלים המקוריים הוסבו לייצור דשן לחקלאים באזור. בשנות ה-50 של המאה ה-20 הוקמו בעיר אולפני FAME על ידי המפיק ריק הול שבהם הוקלטו שירים של מספר אמנים אמריקאים גדולים כמו פרסי סלדג', אריתה פרנקלין, וילסון פיקט, אוטיס רדינג ופול אנקה. ביחד עם אולפן מאסל שולס סאונד (אנ') שפרש מ-FAME ב-1969 הם תרמו להפיכתה של מאסל שולס והמטרופולין כולו למרכז משמעותי בתעשיית המוזיקה האמריקאית, וייצרו השפעה שנודעה בתור "צליל מאסל שולס" (Muscle Shoals Sound) בעיקר בתחומי הקאנטרי, בלוז, פ'אנק, רית'ם אנד בלוז, מוזיקת הנשמה והרוק הדרומי. המשמעות המילולית של השם "שרטוני שריר", ומקורו לא ברור לחלוטין. לפי אחת התאוריות המילה Muscle היא עיוות של המילה Mussel שמשמעה "צדפה", והשם מתייחס למצבורי צדפות גדולים שהיו בשרטונים של נהר טנסי. לפי הערכת אוכלוסין ב-2016 שכנו בעיר 13,585 תושבים, מתוכם 81.1% הזדהו כלבנים, 16.5% כאפרו-אמריקאים, 1.6% כהיספנים, 1.6% כבעלי שני גזעים או יותר, 0.5% כילידים אמריקאים ו-0.4% כאסייתים. ההכנסה הממוצעת עמדה על $26,413 וההכנסה החציונית עמדה על $52,132. שדה התעופה האזורי של צפון-מערב אלבמה השוכן במאסל שולס משרת את כלל המטרופולין ומשמש לטיסות פנימיות בטווח קצר ולתעופה כללית. מדיה וקבצים בנושא מאסל שולס בוויקישיתוף אתר האינטרנט הרשמי של מאסל שולס (באנגלית) ג'יימס פ. קיץ, מאסל שולס, אנציקלופדיה של אלבמה (באנגלית) אתר American FactFinder של לשכת מפקד האוכלוסין של ארצות הברית (באנגלית) קובצי אינדקס ארצות הברית 2017 של לשכת מפקד האוכלוסין של ארצות הברית (באנגלית) ג'יימס פ. קיץ, מאסל שולס, אנציקלופדיה של אלבמה (באנגלית)
גביע המדינה בכדורסל 1997/1998

גביע המדינה בכדורסל לעונת 1997/1998 היא התחרות ה-38 מאז היווסדו של המפעל. מכבי תל אביב זכתה בגביע המדינה ה-28 בתולדותיה, לאחר ניצחון בגמר על הפועל גליל עליון. מכבי תל אביב, תחת המאמן וינקו ילובאץ, זכתה בגביע המדינה ה-28 בתולדותיה. אלישע שוחט, ספר הכדורסל הישראלי, עמודים 382-385 גמר גביע המדינה 1998, מכבי תל אביב - הפועל גליל עליון 70:83, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
SexyBack

SexyBack הוא סינגל של הזמר האמריקאי ג'סטין טימברלייק מתוך אלבום האולפן השני שלו FutureSex/LoveSounds, אשר יצא לאור בשנת 2006. זה השיר הראשון של טימברלייק אשר נכנס למקום הראשון במצעד האמריקאי בילבורד הוט 100. השיר זכה בפרס גראמי בקטגוריית הקלטת הדאנס/אלקטרונית הטובה ביותר בטקס שנערך בשנת 2007. בנוסף, הסינגל זיכה את טימברלייק בזכייה בפרס בחירת הקהל בקטגוריית השיר ה-R&B הטוב ביותר, ובטקס פרסי הווידאו קליפים של MTV בקטוגריית זמר השנה. הווידאו קליפ צולם ביוני 2006. מידע על היצירה "SexyBack" באתר מיוזיק בריינז סרטון השיר "SexyBack" באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) מידע על SexyBack, באתר המצעד האוסטרי, ארכיון מידע על SexyBack, באתר המצעד האיטלקי, ארכיון מידע על SexyBack, באתר המצעד הגרמני מידע על SexyBack, באתר מצעד דנמרק מידע על SexyBack, באתר המצעד הנורווגי מידע על SexyBack, באתר המצעד של ניו זילנד מידע על SexyBack, באתר המצעד הצרפתי, ארכיון מידע על SexyBack, באתר המצעד השוודי ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מונטלה

מוֹנַטֶלֶה (בצרפתית: Monatélé) היא עיירה באזור המרכז שבקמרון. מונטלה נמצאת כ-51 ק"מ מצפון לבירת המדינה ומבירת האזור יאונדה. העיירה שוכנת על גדות נהר סאנגה (אנ'). מונטלה ממוקמת ליד הכביש הלאומי N4. בעיירה יש 3 בתי מלונות, מרכז קניות וחנות כלבו. אתר האינטרנט הרשמי של מונטלה Site de la primature - Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) Monatélé (Arrondissement, Cameroon) - Population Statistics, Charts, Map and Location, www.citypopulation.de ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
אילון (דמות מקראית)

אֵילֹן הַחִתִּי, לפי המקרא הוא חותנו של עשו. שמו מוזכר פעמיים: בפעם אחת הוא אביה של בשמת – "וַיְהִי עֵשָׂו בֶּן אַרְבָּעִים שָׁנָה וַיִּקַּח אִשָּׁה אֶת יְהוּדִית בַּת בְּאֵרִי הַחִתִּי וְאֶת בָּשְׂמַת בַּת אֵילֹן הַחִתִי". בפעם השנייה הוא מוזכר בבראשית ל"ו בתור אביה של עדה ואילו אביה של בשמת הוא ישמעאל – "עֵשָׂו לָקַח אֶת נָשָׁיו מִבְּנוֹת כְּנָעַן אֶת עָדָה בַּת אֵילוֹן הַחִתִּי". לפי תרגום השבעים, מוצאו של אילון איננו חתי כי אם חיווי. יש חוקרים הסבורים כי גם חתי וגם חוי הן טעויות העתקה ומוצאו של אילון אינו אלא חורי וזאת לאור קשרי משפחת עשיו עם העם הזה. מקור השם אילון שנוי במחלוקת בקרב החוקרים. לרוב שם זה מתפרש כקשור לעץ האלון. לפי סיומת השם לון, ניתן לפרש את השם כקשור לאייל ודומה לעגלון מבחינת המשקל. אפשרות שלישית היא שהשם קשור לשם האכדי "אִלָנׁם" שמשמעותו איש האלוהים או האל הקטן. לשיטת אלה הגורסים שמוצאו של אילון הוא דווקא חורי, מסתדר שם זה עם מוספית '-וֹן' בחורית הנפוצה אצל כמה דמויות בספר בראשית המופיעים בפרק ל"ו. ספר בראשית, פרק כ"ו, פסוק ל"ד ספר בראשית, פרק ל"ו, פסוק ב' אנציקלופדיה מקראית, הערך "אילון", כרך א', עמ' 267
מונטלה (פירושונים)

האם התכוונתם ל... מוֹנַטֶלֶה (Monatélé) מונטלה – עיירה בקמרון. מוֹנְטֶלַה (Montella) מונטלה (קמפניה) – עיירה באזור קמפניה באיטליה. וינצ'נצו מונטלה – כדורגלן ומאמן כדורגל איטלקי. ראו גם מונטאלה
שרה פלפס

שרה פלפס (באנגלית: Sarah Phelps) היא תסריטאית ומפיקת טלוויזיה ומחזאית בריטית. היא ידועה בעיקר מעבודתה באופרת הסבון "איסטאנדרס", במיני-סדרות של ה-BBC הכוללים עיבודים לרומנים מאת אגאתה כריסטי "עדת התביעה" ו"ולא נותר אף אחד", עיבודים לספריו של צ'ארלס דיקנס "תקוות גדולות" ו"אוליבר טוויסט", והרומן "כיסא פנוי" מאת ג'יי קיי רולינג. כמו כן היא עובדת עם הלהקה השייקספירית המלכותית. פלפס כתבה יותר מחמישים פרקים של אופרת הסבון "איסטאנדרס", כולל חזרתו של דן ווטס, ומותו כעבור שנתיים, כשנהרג בידי אשתו. ב-2011 כתבה תסריט לדרמה התקופתית של ה-BBC לחג המולד, המיני-סדרה "תקוות גדולות". עוד כתב את התסריט לדרמה "The Crimson Field" המתרחשת בתקופת מלחמת העולם הראשונה. הסדרה בוטלה אחרי עונה אחת בשל נתוני צפייה נמוכים. ב-2015 כתבה פלפס תסריט למיני-סדרה "כיסא פנוי" עיבוד לרומן באותו שם מאת ג'יי קיי רולינג. באותה שנה שודר עיבוד של פילפס לרומן "עשרה כושים קטנים" מאת אגאתה כריסטי מיני-סדרה בשם "ולא נותר אף אחד". באפריל 2018 שודר עיבוד נוסף של פלפס לרומן מאת כריסטי בערוץ BBC One. המיני-סדרה "תעלומת האליבי החסר" תוכננה לשידור בחג המולד, אבל אחד השחקנים הראשיים הואשם בתקיפה מינית. לכן הסדרה צולמה מחדש כשכריסטיאן קוק החליף את אד וסטוויק. ביוני 2018 פורסם שה-BBC מצלמים עיבוד של פלפס לרומן "תעלומת האלפא ביתא" בכיכובו של ג'ון מלקוביץ' בתפקיד הרקול פוארו. עבודותיה של פלפס לרדיו כוללות את "Vital Signs II",‏ "Cardamom",‏ "The Collected Works of Billy the Kid" ו-"The Compass Rose: A Tattoo Lexicon". לפני שהצטרפה ל-BBC ב-2002 כתבה פלפס עבור ערוץ BBC World Service את אופרת הסבון "Westway". לתיאטרון כתבה פלפס את המחזות "Tube", "אנג'לה קרטר", "The Subtle Art of Boiling Lobsters",‏ "Amaretti Angels" ו-"Modern Dance for Beginners".. בשנת 2019 היא השלימה כתיבת תסריט לסדרה של 8 פרקים על בסיס ספרים של טנה פרנץ'. שרה פלפס, במסד הנתונים הקולנועיים IMDb (באנגלית) שרה פלפס באתר United Agents ריאיון עם שרה פלפס באתר ה-BBC "10 Questions for Screenwriter Sarah Phelps". theartsdesk.com. נבדק ב-23 במרץ 2017. {{cite web}}: (עזרה) Donna Bowater, ‏Great Expectations meets BBC's high hopes thanks to young actor Douglas Booth, The Telegraph, 28 December 2011 "The Crimson Field axed by BBC, 'gutted' writer Sarah Phelps confirms". The Independent. 11 ביוני 2014. נבדק ב-23 במרץ 2017. {{cite news}}: (עזרה) James Walton, ‏Sarah Phelps, interview for the Casual Vacancy: 'JK Rowling and I saw eye to eye', The Telegraph, 7 February 2015 "And Then There Were None - BBC One". BBC. נבדק ב-23 במרץ 2017. {{cite web}}: (עזרה) Billen, Andrew (31 במרץ 2018). "Ordeal by Innocence: the Christie Mystery that almost got away". The Times. No. 72497. Saturday Review. pp. 4–5. ISSN 0140-0460. {{cite news}}: (עזרה) "BBC - First-look image of John Malkovich as Hercule Poirot in BBC One's The ABC Murders - Media Centre". www.bbc.co.uk. "Sarah Phelps profile". unitedagents.co.uk. נבדק ב-23 במרץ 2017. {{cite web}}: (עזרה)
מונטאלה

האם התכוונתם ל... אאוג'ניו מונטאלה – סופר איטלקי. מונטאלה (טוסקנה) – עיירה באזור טוסקנה באיטליה. מונטאלה (סן מרינו) – אחד משלושת המגדלים של סן מרינו על הר טיטאנו בסן מרינו. ראו גם מונטלה (פירושונים)